3. ΝΟΜΟΘΕΤ. ΔΙΑΤΑΓΜΑ υπ’ αριθ. 103 της 11/16 Αυγ. 1973 (ΦΕΚ Α΄ 177) Περί κυρώσεως του εγκριθέντος δια της υπ’ αριθ. 375 της 8ης Οκτ. 1969 αποφάσεως της Επιτροπής Συντονισμού Οικονομικής Πολιτικής Κανονισμού Αναθέσεως Μελετών Προγράμματος Δημοσίων Επενδύσεων και ρυθμίσεως συναφών θεμάτων. Άρθρ.1.-Κυρούται αφ’ ης εδημοσιεύθη εις την Εφημερίδα της Κυβερνήσεως (ΦΕΚ τευχ. Α΄ 252/3.12.1969) ο εγκριθείς δια της υπ’ αριθ. 375/8.10.1969 αποφάσεως της Επιτροπής Συντονισμού Οικονομικής Πολιτικής (ΕΣΟΠ) Κανονισμός Αναθέσεως Μελετών Προγράμματος Δημοσίων Επενδύσεων (ΚΑΜΠΔΕ) εξαιρέσει των διατάξεων των εδάφ. β΄ και γ΄ της παρ. 8 του άρθρ. 1, της παρ. 6 του άρθρ. 4, του πρώτου εδαφίου της παρ. 2 του άρθρ. 12 και του αρθρ. 13 τούτου. Άρθρ.2.-Το υπό της από του προαναφερθέντος Κανονισμού προβλεπομένης «Γνωμοδοτικής Επιτροπής Μητρώου Μελετητών και Κανονισμού Αναθέσεως» (ΓΕΜΜΚΑ) καταρτισθέν μητρώον μελετητών, ισχύει ως τούτο ενεκρίθη υπό της υπ’ αριθ. ΔΕ 5160/2.8.1972 αποφάσεως του παρά τω Υπουργείω Προγραμματισμού και Κυβερνητικής Πολιτικής Υπουργού παρά τω Πρωθυπουργώ από της δημοσιεύσεως εις την Εφημερίδα της Κυβερνήσεως (ΦΕΚ τεύχ. Β΄ 592/16.8.1972) της αποφάσεως ταύτης, πλην της εν αυτώ σημειουμένης βαθμολογίας των Μελετητικών Γραφείων ήτις θέλει ισχύσει από της κατ’ αρθρ. 4 ενάρξεως ισχύος του παρόντος. Δια της ανωτέρω αποφάσεως εγκρίνεται, χωρίς να δημοσιεύεται, το εν λόγω Μητρώον. Σελ. 140,52(β) Τεύχος 615-Σελ. 50 Άρθρ.3.-Αι από την ισχύν του εγκριθέντος δια της υπ’ αριθ. 334/22.1.1966 αποφάσεως του Κυβερνητικού Οικονομικού Συμβουλίου (ΚΟΣ) Κανονισμού Αναθέσεως Μελετών Δημοσίων Επενδύσεων (ΚΑΜΔΕ) εκδοθείσαι αποφάσεις από της προβλεπομένης υπό τούτου «Συντονιστικής Επιτροπής Κανονισμού Αναθέσεως Μελετών» (ΣΕΚΑΜ) ως και υπό της διαδεχθείσης ταύτην εις την άσκησιν των αρμοδιοτήτων της ως άνω «Γνωμοδοτικής Επιτροπής Μητρώου Μελετητών και Κανονισμού Αναθέσεως» (ΓΕΜΜΚΑ), δι’ ων απερρίφθησαν αιτήσεις αναγνωρίσεως παραρτημάτων των Μελετητικών Γραφείων, λογίζονται έγκυροι. Άρθρ.4.-Η ισχύς του παρόντος Ν.Δ/τος άρχεται από της δημοσιεύσεώς του εις την Εφημερίδα της Κυβερνήσεως, εκτός εάν άλλως ορίζεται εν αυτώ. 